# Brezel etre Ukraina ha Rusia

Brezel etre Ukraina ha Rusia

brezel| Rann eus | bec'hioù goude soviedel, brezel yen nevez  |
| Arvez | darempredoù Rusia-Ukraina  |
| Stad | Ukraina, Rusia, Belarus, Republik Pobl Donetsk, Republik Pobl Louhansk  |
| Lec'h | Mor Azov, Oblast Rostov, Ukraina, Krimea  |
| Raklec'hiet gant | kendestenn istorel ar reuz a-du Rusia en Ukraina e 2014, Euromaidan  |
| Deiziad | 21. century  |
| Deiziad kregiñ | 20 C'hwevrer 2014  |
| Darvoud-alc'hwez | stagadur Krimea ouzh Rusia e 2014, emglevioù Minsk, aloubadeg Ukraina gant Rusia e 2022  |
| Prantad | istor Ukraina abaoe 1991, Rusia dindan renerezh Vladimir Poutin  |
| Abeg pennañ | dispac’h an Dinentez, trevadennerezh rusian, astennerezh an AFNA war-zu ar reter, Freuzadenn an Unaniezh Soviedel, 2003 Tuzla Island conflict  |
| Efed | international sanctions during the Russo-Ukrainian War, brezel iliz etre Rusia hag Ukraina, 2022 annexation referendums in Russian-occupied Ukraine, list of foreign aid to Ukraine during the Russo-Ukrainian War  |
| Hashtag | UkraineWar  |
| Prerequisite | Q133258459  |
| Theorized by | Valeriya Novodvorskaya  |
| Roll elfennoù | Listenn ar gazetennerien bet lazhet e-kerzh ar Brezel etre Ukraina ha Rusia  |

  Eus Wikidata
**Brezel etre Ukraina ha Rusia** zo abaoe miz C'hwevrer 2014. Ouzhpenn nerzhioù lu Rusia e vez lod disrannerien a-du ganto o kemer perzh er stourm. Kroget e oa ar bec'h gant Rusia dres goude Reveulzi Maidan. Tabut zo diwar-benn statud rannvroioù Krimea ha Donbas, e su ha mervent Ukraina. Ar re-se zo anavezet evel lodennoù eus Ukraina gant ar braz eus stadoù ar bed ha gant an aozadurioù etrebroadel. Aloubet e oa bet Krimea gant Rusia, ha goude-se e oa kroget ar brezel e Donbas etre disrannerien, harpet gant Kevredad Rusia, ha nerzhioù lu Ukraina. A bep seurt doareoù stourm zo bet, evel emgannoù war vor, siberbrezel... Ar brezel zo bet o vont war washaat e 2021, ar Rusianed a oa krog da armañ an harzoù tro-dro Ukraina. D'ar 24 a viz C'hwevrer 2022, ar brezel a oa bet gwashaet c'hoazh pa oa bet aloubet ul lodenn eus Ukraina gant nerzhioù lu Rusia.

Enepargadennoù ukrainat a zo bet e su ha biz ar vro o adtapout douaroù abaoe miz Eost. E fin miz Gwengolo Rusia a embanne e oa staget ouzh ar c'hevread an tiriadoù damm-aloubet e su ha reter Ukraina. Ne oa ket bet degemeret mat gant darn broioù ar bed. Ar brezel zo mammenn ar gwasañ grizenn a-fed divroidi abaoe fin an Eil Brezel-bed. Ouzhpenn-se ar c'holloù trevour a zo uhel betek dek milieroù a dud lazhet.

## Kenarroud goude URSS ha Reveulzi orañjez

Ur wech roet lamm d'an URSS e 1991, Ukraina ha Rusia a oa chomet tost ha liammet don.

## Brezel en Donbas 2014–2015

* *Pennad spisoc'h: Brezel an Donbas*

5 a viz Mae 2015, dibunadeg unvezioù stourm Republik Donetsk.
Ar c'hentañ emsavadegoù a oa bet dre su ha reter Ukraina a-enep ar gouarnamant nevez. D'ar mare-se, Rusia ne rae ket kalz traoù nemet harpañ ar vanifesterien dre gomz. Gant an amzer o tremen e oa bet implijet an digarez-se evit kas un argadenn bolitikel ha milourel war Ukraina. Vladimir Poutin en doa harpet an disrannourien en ur ober eus an Donbas ul lodenn eus "Rusia Nevez" (*Novorossiya*), hag ouzhpenn-se en devoa embannet douetañs war penaos e oa en em gavet ar rannvro en Ukraina.

Adalek 2021, Rusia he devoa kendalc'het da ouzhpennañ unvezioù-stourm tro-dro da Ukraina, betek tizhout 30 000–40 000 soudard.

## Aloubadeg Ukraina gant Rusia e 2022

*Pennad pennañ :* **Aloubadeg Ukraina gant Rusia e 2022**
E miz C'hwevrer 2022, goude mizioù tenn etre Rusia, Ukraina ha broioù ar c'hornôg e voe lañset, un *oberenn vilourel ispisial* hervez gerioù pennoù bras Rusia evit cheñch gouarnamant Ukraina, aloubiñ tiriadoù zo eus ar vro ha stagañ anezho ouzh Kevredad Rusia ha brasaat tachenn Republikoù Pobl Donetsk ha Louhansk. E miz Gwengolo e chome Rusia oc'h ober brezel c'hoazh goude m'he doa c'hwitet e rannvro Kyiv hag e oa arme Ukraina oc'h enep-argadiñ kostez C'harkiv ha C'herson.

## Levrlennadur

* TOUZE Maxime, *Ur Breizhad o reiñ sikourioù dengarour en Ukraina*, e-barzh Le Peuple Breton/Pobl Vreizh, miz Gwengolo 2023, niv. 716, pp. 22-23.

## Sellet ivez

* Kartenn war-eeun eus ar brezel at

## Pennadoù kar

* Novorossiya (kevredad)